Januar – Federal Communications Commission i USA holder offentlige høringer om fjernsyn. 25. februar – den første ishockeykampen sendes på fjernsyn i USA: New York Rangers mot Montreal Canadiens direkte fra Madison Square Garden på kanalen W2XBS-TV. 28. februar – den første basketballkampen sendes på fjernsyn fra Madison Square Garden: Fordham University mot University of Pittsburgh. 10. mars – Metropolitan Opera dukker for første gang opp i fjernsyn, i en sending fra NBCs studioer på Rockefeller Center. Sendingen er et utdrag av første akt av , i tillegg til utdrag fra fire andre operaer. 15. mars – elektronikkselskapet RCA reduserer prisen på fjernsynsmottakere. 21. mai – Bell Telephone Laboratories sender et 441-linjessignal med en båndbredde på 2,7 MHz. Sendingen går via koaksialkabel fra New York til Philadelphia og tilbake. Juni – Stasjonen W2XBS i New York (NBC) dekker landsmøtet til Det republikanske partiet fra Philadelphia i Pennsylvania. Sendingen varer i 33 timer over fem dager, og overføres via koaksialkabel. 29. august – Peter Carl Goldmark i CBS kunngjør at han har funnet opp et farge-tv-system. 3. september – CBS gjenopptar sine TV-sendinger med en demonstrasjon av høydefinisjons farge-tv. Sendingen går på CBS-stasjonen W2XAB, fra Chrysler Building.